Žemaitės literatūrinė premija

Žemaitės literatūrinė premija – viena prestižinių Lietuvos literatūrinių premijų, skiriama už per dvejus praėjusius kalendorinius metus atskira knyga išleistą grožinę prozą, publicistiką kaimo tematika arba už monografijas apie žinomus kraštiečius. 

 Premija 
Žemaitės literatūrinė premija už geriausią metų grožinę prozą kaimo tematika pradėta teikti 1966 m. Ją įsteigė tuometinis Kelmės rajono Žemaitės kolūkis. Pirmąja premija už apsakymą „Ko nepasakė Laukys“ buvo apdovanotas rašytojas Juozas Baltušis. Atkūrus Lietuvos nepriklausomybę ir iširus kolūkiams, trejus metus premija nebuvo teikiama. 1994 m. rajono savivaldybė nutarė tęsti tradiciją ir atgaivino premijos skyrimą. Pirmąja nepriklausomos Lietuvos Žemaitės literatūrinės premijos laureate tapo rašytoja Vanda Juknaitė už romaną „Šermenys“.

Premija teikiama birželio mėnesį Užventyje, Ušnėnuose, Kelmėje ir kitur, pažymint rašytojos Žemaitės gimimo metines. Steigėjas Kelmės rajono savivaldybės taryba. Kūrinius premijai gali siūlyti leidyklos, įvairios kūrybinės bei visuomeninės kultūrinės organizacijos, kultūros įstaigos bei patys autoriai. Kūriniai iki balandžio 1 d. pristatomi Kelmės rajono savivaldybės sudarytai Komisijai literatūrinėms premijoms skirti, leidžiamiems literatūros kūriniams vertinti ir jų leidimo eilės tvarkai nustatyti. Su kandidatų kūriniais komisija susipažįsta ir juos apsvarsto iki gegužės 15 d.

Žemaitės literatūrinė premija – 2000 eurų. Laureatas apdovanojamas ir vardine tautine juosta bei premiją liudijančiu dokumentu.Žemaitės literatūrinės premijos skyrimo nuostataiŽemaitės literatūrinės premijos laureatai 

 Premijos laureatai 
MetaiLaureatasKūrinys1966 m.Juozas Baltušisuž apsakymą „Ko nepasakė Laukys“.1967 m.Algirdas Pociusuž apsakymą „Tik du sūnūs“.1968 m.Vytautas Rimkevičiusuž knygą „Kaimo kronikos“.1969 m.Raimondas Kašauskasuž apysaką „Žaizdos“.1970 m.Vytautas Bubnysuž knygą „Gegužės nemigą“.1971 m.Juozas Aputisuž apsakymą „Erčia, kur gaivus vanduo“.1972 m.Mykolas Sluckisuž knygą „Merginų sekmadienis“.1973 m.Romualdas Granauskasuž apsakymą „Vidudienio dalgis“.1974 m.Algimantas Zurbauž apsakymus kaimo tematika iš rinkinio „Keistuolių miestas“.1975 m.Rimantas Šavelisuž apsakymus „Kopėčios“ ir „Paparčių pavėsy“, t. p. apsakymų rinkinį „Palei žalią krantą“.1976 m.Bitė Vilimaitėuž apsakymų kaimo tematika rinkinį „Obelų sunki našta“ bei apsakymų ciklą apie Žemaitę.1977 m.Kazys Sajauž knygą „Po to, kai jie pavirto medžiais“.1978 m.Antanas Miškinisuž knygą „Žaliaduonių gegužė“.1979 m.Adolfas Sprindisuž knygą „Povilas Višinskis“.1980 m.Bronius Radzevičiusuž 2 dalių romaną „Priešaušrio vieškeliai“.1981 m.Vladas Dautartasuž knygą „Senojo gluosnio pasaka“.1982 m.Ema Mikulėnaitėuž apysaką „Ona“.1983 m.Anielius Markevičiusuž knygą „Vienaragio išdaigos“.1984 m.Eugenijus Ignatavičiusuž knygą „Ir namų amžinoji šviesa“.1985 m.Viktoras Brazauskasuž knygą „Nežinomų artistų gyvenimas“.1986 m.Birutė Baltrušaitytė-Masionienėuž novelių rinkinį „Lieptai“.1987 m.Antanas Čalnarisuž knygą „Šeštadienio naktys žemuogių miške“.1988 m.Danielius Mušinskasuž knygą „Šviesa virš Tausalo“.1989 m.Liudvikas Gadeikisuž prozos rinkinį „Basas“.1990 m.Antanas Ramonasuž novelių rinkinį „Lapkričio saulė“.1994 m.Vanda Juknaitėuž romaną „Šermenys“.1995 m.Vytautas Girdzijauskasuž knygą „Laiškai iš nelaisvės namų“.1996 m.Ričardas Kalytisuž romaną „Verksmo vieta“.1997 m.Birutė Jonuškaitė-Augustinienėuž apsakymų rinkinį „Rugių laukas“.1998 m.Jolita Skablauskaitėuž romaną „Mėnesienos skalikas“.1999 m.Leonas Zaleckisuž knygą „Būtoji diena“.2000 m.Renata Šerelytėuž romaną „Ledynmečio žvaigždės“.2001 m.Juozas Šikšnelisuž knygą „Kryžiau žalio medžio“.2002 m.Ignas Viršintaspo mirties2003 m.Algimantas Zurbauž romanų trilogiją „Savūnė“; „…eina“; „…jai tešviečia“, antrą kartą2004 m.Violeta Šoblinskaitėuž romaną „Vilkų marti“.2005 m.Icchokas Merasuž apsakymų knygą „Stotelė vidukelėj“.2006 m.Eugenijus Ignatavičiusuž apsakymų rinkinį „Obelis katedros aikštėje“, antrą kartą2007 m.Leonardas Gutauskasuž romaną „Sapnų teologija“2008 m.Henrikas Algis Čigriejusuž novelių knygą „Varna braukia ašarą“2010 m.Marcelijus Martinaitisuž knygą „Mes gyvenome: biografiniai užrašai“2012 m.Vladas Kalvaitisuž novelių romaną „Sustiprinto režimo barakas“2014 m.Romas Sadauskasuž eseistinį romaną „Gyvenimas prie vieškeluko“2016 m.Aldona Ruseckaitėuž biografinį romaną „Žemaitės paslaptis“2018 m.Mindaugas Jonas Urbonasuž novelių rinkinį „Dvasių urna“2020 m.Nijolė Kliukaitė-Kepenienėuž romaną „Rupaus malimo“2022 m.Rimantas P. Vanagasuž knygą „Skiedrų ganytojas“ 2023 m.Ramunė Brundzaitėuž poezijos knygą „Tuščių butelių draugija“ 2024 m.Jurga Tumasonytėuž novelių romaną „Naujagimiai“

 Šaltiniai 

 Nuorodos 
 Žemaitės literatūrinė premija – Lietuvos leidėjų asociacija
 Žemaitės premija – VLE

Kategorija:Lietuvos literatūrinės premijos
Kategorija:Kelmės rajono savivaldybė